สวัสดีค่ะ ก่อนหน้านี้โดนน้ำร้อนรวกบริเวณข้อมือ ตอนนี้รักษาแแผลจนเหลือแต่แผลเป็นแล้วค่ะ ปัจจุบันทายา MEDMAKER VITAMIN E ทาหมดไป 1 หลอดตามเภสัชแนะนำค่ะ แต่ 2-3 วันที่ผ่านมามีอาการคันแผลและมีเม็ดเหมือนตุ่มขาวๆปนตุ่มแดงๆเล็กๆค่ะ เป็นเพราะอะไรคะ และต้องทายาอะไรรักษาอาการคันไหมคะ หากต้องทายาแก้คันสามารถทาพร้อมกับยารักษาแผลได้ไหมคะขอบค่ะ
สวัสดีค่ะ หากโดนน้ำร้อนลวกมานานหลายวันแล้ว และไม่มีอาการปวด บวม แดงแล้ว และมีสะเก็ดแผลขึ้นแล้ว ก็แสดงว่าแผลใกล้หาย ไม่มีการอักเสบติดเชื้อแทรกซ้อนอะไรแต่หากเริ่มมีอาการคันแผลมา2-3วัน และมีตุ่มเล็ก เกิดขึ้น แสดงว่าอาจเกิดการแพ้หรือระคายเคืองจากสิ่งต่างๆ ได้ เช่น อาจแพ้ยาที่ใช้ทา แพ้พลาสเตอร์ปิดแผล หรือแพ้สบู่ ครีมต่างๆ เป็นต้น ดังนั้น ในเบื้องต้น ควรงดการทายาไปก่อน งดการทาครีมต่างๆ ใช้น้ำเกลือเช็ดทำความสะอาดทายาแก้แพ้แก้คัน เช่นtriamcinolone cream,betamethasone creamเป็นต้น หากมีอาการคันมาก อาจทานร่วมกับยาแก้แพ้ เช่นไฮดรอกไซซีน (hydroxyzine) chlorpheniramine (CPM)เป็นต้นแต่หากอาการไม่ดีขึ้นคันมากขึ้ร หรือยังมีตุ่มเพิ่มมากขึ้น แนะนำควรไปพบแพทย์เพื่อรักษาค่ะ